DA Den Europæiske Unions Tidende C 103/14

Offentliggørelse af en ansøgning om registrering i henhold til artikel 8, stk. 2, i Rådets forordning (EF) nr. 509/2006 om garanterede traditionelle specialiteter i forbindelse med landbrugsprodukter og fødevarer

2010/C 103/07

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006. Eventuelle indsigelser skal være Kommissionen i hænde senest seks måneder efter datoen for offentliggørelsen.

ANSØGNING OM REGISTRERING AF EN GTS

RÅDETS FORORDNING (EF) Nr. 509/2006

»LIPTOVSKÁ SALÁMA«/»LIPTOVSKÝ SALÁM«

EF-Nr.: SK-TSG-0007-0042-04.08.2006

1. Den ansøgende sammenslutnings navn og adresse:

Navn: Slovenský zväz spracovateľov mäsa Adresse: Kukučínova 22 831 03 Bratislava SLOVENSKO/SLOVAKIA Tlf. +421 255565162 Fax +421 255565162 E-mail: slovmaso@slovmaso.sk

Navn: Český svaz zpracovatelů masa Adresse: Libušská 319 142 00 Praha 4 – Písnice ČESKÁ REPUBLIKA Tlf. +420 244092404 Fax +420 244092405 E-mail: reditel@cszm.cz

2. Medlemsstat eller tredjeland:

Slovakiet

Tjekkiet

3. Varespecifikation:

3.1. Navn(e), der søges registreret:

»Liptovská saláma« (SK)

»Liptovský salám« (CS)

3.2. Navnets art:

Navnet er specifikt i sig selv  Navnet udtrykker landbrugsproduktets eller fødevarens specificitet

Navnet »Liptovská saláma« eller »Liptovský salám« er specifikt i sig selv, da det er knyttet til en særlig type salami. Produktet er veletableret og velkendt i Slovakiet og i Tjekkiet og har en lang tradition og et godt omdømme. Fremstillingen heraf har allerede længe været i overensstemmelse med de nationale standarder.

3.3. Søges navnet forbeholdt det produkt, som ansøgningen vedrører, jf. artikel 13, stk. 2, i forordning (EF) nr. 509/2006:

Navnet søges forbeholdt det pågældende produkt  Navnet søges ikke forbeholdt det pågældende produkt

3.4. Produkttype:

Kategori 1.2. Kødprodukter (opvarmet, saltet, røget, m.m.)

3.5. Beskrivelse af det landbrugsprodukt eller den fødevare, som navnet i punkt 3.1 henviser til:

De karakteristiske træk ved »Liptovská saláma« eller »Liptovský salám« er skærefladens ensartede udseende, den fine kødsmag og aromaen fra de anvendte krydderier og fra røgningen.

Fysiske egenskaber

— cylindrisk, 8-9 cm i diameter, længde ca. 35-50 cm; mini-salamien er ca. 5 cm i diameter og 15-20 cm lang

— elastisk konsistens

Kemiske egenskaber

— Fedtindhold: højst 40 %

— Saltindhold: højst 2,1 % ± 0,6 %

— Muskelprotein: mindst 8 % (vægt).

Organoleptiske egenskaber

— Ydre udseende og farve: glat eller let rynket overflade, skindets farve er lys eller mørk brun, og skindet kan have pletter af tørret kødsaft og pletter fra røgeprocessen

— Skærefladens udseende og farve: skærefladen er lys kødfarvet, den ensartede masse kan indeholde bløde kollagenpartikler; de naturlige krydderipartikler er synlige

— Duft og smag: mild aroma fra krydderier (navnlig muskatblomme, muskatnød og ingefær) og røgning, passende saltet og krydret smag, sprødt bid

— Konsistens: elastisk, fast.

3.6. Beskrivelse af produktionsmetoden for det landbrugsprodukt eller den fødevare, som navnet i punkt 3.1 henviser til:

»Liptovská saláma« eller »Liptovský salám« fremstilles af oksekød med et fedtindhold på op til 10 % og oksekød med et fedtindhold på op til 30 %, svinekød med et fedtindhold på op til 10 %, afpuds fra svin — svinekød med et fedtindhold på højst 50 %, svinefedt, drikkevand eller is, nitritsaltblanding og en blanding af naturlige krydderier: malet sort peber, malet muskatnød, muskatblomme, malet ingefær, hvidløg (i form af flager, koncentrat eller pulver) svarende til den standardiserede mængde frisk hvidløg og skind af røgbar cellulose. Tilsætningsstoffer: polyfosfater (E450, E451 som P2O5) i en mængde på op til 3 g/kg og askorbinsyre (op til 0,5 g/kg).

Til fremstilling af 100 kg »Liptovská saláma« eller »Liptovská saláma« anvendes:

Oksekød med et fedtindhold på højst 10 % 19,1 kg Oksekød med et fedtindhold på højst 30 % 6,7 kg Svinekød med et fedtindhold på højst 10 % 19,0 kg Afpuds (svin) med et fedtindhold på højst 50 % 23,3 kg Svinefedt 23,4 kg Drikkevand eller is 16,0 kg Nitritsaltblanding 2,0 kg Malet sort peber 0,19 kg Malet muskatnød 0,02 kg Muskatblomme 0,02 kg Malet ingefær 0,02 kg Hvidløg (flager, koncentrat, pulver) 0,06 kg Polyfosfater (E450 og E451) 0,30 kg Ascorbinsyre (E300) 0,05 kg Skind — røgbar cellulose

Fremstillingsmetode

Der fremstilles en fin, ensartet masse af samtlige råvarer, tilsætningsstoffer, krydderier og hvidløg samt hjælpestoffer. Denne blanding stoppes i kunsttarme på 8-9 cm i diameter og længde på ca. 35-50 cm. Produkterne hænges på stokke, som anbringes i et røgerum, hvor de tørres og varmrøges, hvilket giver produktet en karakteristisk farve og aroma. De røgede produkter varmes dernæst igennem ved en temperatur på 75-78 °C, indtil der i mindst 10 minutter opnås en kernetemperatur svarende til 70 °C. Efter gennemvarmningen stænkes produkterne med koldt vand og stilles til afkøling. »Liptovská saláma« eller »Liptovský salám« markedsføres i kunsttarme eller vakuumpakket eller pakket i modificeret atmosfære. Skiveskåret salami sælges vakuumpakket eller pakket i modificeret atmosfære (forskellige pakkestørrelser).

3.7. Landbrugsproduktets eller fødevarens specificitet:

»Liptovská saláma« eller »Liptovský salám« adskiller sig fra andre produkter som følge af anvendelsen af frisk svinefedt, der, sammen med de øvrige råvarer, forstærker kødsmagen. Desuden har produktet en karakteristisk aroma af muskatblomme, muskatnød, ingefær og let røgning. Af andre karakteristisk træk kan nævnes skærefladens ensartede udseende, produktets elastiske konsistens, skærbarhed og skærefasthed.

3.8. Landbrugsproduktets eller fødevarens traditionelle karakter:

I 1956 forsøgte man på kødforarbejdningsanlægget i Dubnica nad Váhom at fremstille et produkt, der adskilte sig fra den tids fintmalede kogte kødprodukter. En del af svinefedtet blev udskiftet med afpuds, og pølsemassen fik en fin struktur i stedet for den grove tekstur, der var normal på det tidspunkt. Resultatet blev »Liptovská saláma« eller »Liptovský salám«. På det tidspunkt krydredes produkterne ikke med paprika, hvilket forklarer betegnelsen Liptovská/Liptovský, da det i Lipov-regionen ikke var sædvane at bruge paprika i kødprodukter. Produktet blev meget populært (fra samtale med hr. Novotka, som dengang arbejdede på Dubnica-kødforarbejdningsanlægget).

Anlæggets forskningsafdeling udarbejdede i begyndelsen af 1970’erne den specielle opskrift til »Liptovská saláma« eller »Liptovský salám«, og produktet vandt stor udbredelse. Det blev med tiden fremstillet på mange kødforarbejdningsanlæg. Industristandard ON 57 6913 blev vedtaget i 1978 (Kilde: Standard ON 57 6913, 1978). Denne standard er siden blevet ajourført regelmæssigt (Tillæg, 13. august 1982). En af de senest ajourførte fælles standarder er THN (teknisk-økonomisk standard) for produktnummer 764421 64 (1. september 1988). I indledningen til denne standard anføres: »I overensstemmelse med ON 57 6913«. I 1978 begyndte Západoslovenský mäsový priemysel závod Trnava (vestslovakisk kødindustri) at fremstille »Liptovská saláma« eller »Liptovský salám« i samarbejde med forskningsafdelingen i Generálné riaditel’stvo mäsového priemyslu (generaldirektoratet for kødforarbejdningsindustrien). Frem til 1990 fremstillede vi »Liptovská saláma« eller »Liptovský salám« efter den traditionelle opskrift og brugte ikke paprika. Til fremstilling af »Liptovská saláma« eller »Liptovský salám« lykkedes det at forarbejde større mængder svinefedt, og på Trnava-anlægget blev der fremstillet ca. 600 kg om dagen. Produktet fik stor succes hos forbrugerne takket være dets karakteristiske smag. (Udtalelse fra hr. Beňadik, 2003)

At fremstillingen af »Liptovská saláma« eller »Liptovský salám« foregik uafbrudt, bekræftes også af en reklame for kødprodukter fra Stredoslovenský mäsový priemysel n. p. (den centralslovakiske kødindustri) i Zvolen, i årbogen Čítanie o správnej výžive for 1981 (Slovenská spoločnosť pre správnu výživu, Bratislava, 1980). »Liptovská saláma« eller »Liptovský salám« nævnes i denne reklame.

3.9. Minimumskravene og procedurerne for verifikation af specificiteten:

Der føres kontrol med:

— Anvendelsen af ingredienser og krydderier i de foreskrevne proportioner Under den tekniske proces føres der visuel kontrol med tilføjelsen af frisk svinefedt som sidste ingrediens. Mængden af krydderier (muskatblomme, muskatnød og ingefær) kontrolleres inden tilsætning. Mængderne kontrolleres i forhold til mængdeangivelserne i opskriften.

— Den tekniske proces til fremstilling af en fin, ensartet pølsemasse uden korn samt røgningsprocessen

— Pølsemassens ensartethed kontrolleres, inden den stoppes i kunsttarme. Kontrollen er visuel. Røgningen kontrolleres ved måling af røgens temperatur (må ikke overstige 69 °C) og røgningens varighed (mellem 10 og 15 minutter)

— Det færdige produkts fysiske kendetegn, dvs. cylindrisk form og elastisk konsistens

— Det færdige produkts kemiske sammensætning: fedtindhold, saltindhold, muskelprotein. Værdierne skal svare til dem, der er anført under varespecifikationens punkt 3.5.

— Det færdige produkts organoleptiske egenskaber (skærefladens udseende og farve, aroma og smag, konsistens). Denne kontrol er visuel og sensorisk og finder sted ved afslutningen af produktionsprocessen til verifikation af overensstemmelsen med egenskaberne i punkt 3.5 i varespecifikationen

Den myndighed eller det organ, der kontrollerer overholdelsen af varespecifikationen, foretager kontrol en gang om året.

4. Myndigheder eller organer, der kontrollerer overholdelsen af varespecifikationen:

4.1. Navn og adresse:

Myndigheder eller organer, der kontrollerer overholdelsen af varespecifikationen i Slovakiet:

Navn: BEL/NOVAMANN International, s r.o. Adresse: Továrenská 14 815 71 Bratislava PO Box 11 820 04 Bratislava 24 SLOVENSKO/SLOVAKIA Tlf. +421 250213376 E-mail: tomas.ducho@ba.bel.sk

 Offentlig Privat

Navn: Štátna veterinárna a potravinová správa SR Adresse: Botanická 17 842 13 Bratislava SLOVENSKO/SLOVAKIA Tlf. +421 260257427 E-mail: buchlerova@svssr.sk

Offentlig  Privat

Myndigheder eller organer, der kontrollerer overholdelsen af varespecifikationen i Tjekkiet:

Navn: Státní zemedelská a potravinárská inspekce Adresse: Kvetná 15 603 00 Brno ČESKÁ REPUBLIKA Tlf. +420 543540111 E-mail: sekret.oklc@szpi.gov.cz

Offentlig  Privat

Navn: Státní veterinární správa ČR Adresse: Slezská 7 120 00 Praha 2 ČESKÁ REPUBLIKA Tlf. +420 227010137 E-mail: hygi@svscr.cz

Offentlig  Privat

4.2. Myndighedens/organets særlige opgaver:

Myndigheder eller organer, der kontrollerer overholdelsen af varespecifikationen i Slovakiet og Tjekkiet. De anførte kontrolorganer har ansvaret for at overvåge varespecifikationen i sin helhed.